钦定古今图书集成/明伦汇编/闺媛典/第038卷 > 皇清二 > 鲁志仁妻吴氏
## 钦定古今图书集成/明伦汇编/闺媛典/第038卷 > 皇清二 > 鲁志仁妻吴氏

按《扬州府志》：“吴氏，泰州人，适同里鲁志仁。父嘉绅病时，吴有娠，四月闻之，徒步归省，踬而胎堕。越十日，嘉绅病剧。俗忌产妇不入人家，吴至门不得入，哀号曰：‘相去咫尺，不得一见父耶’？凭楣而哭，见者堕泪。归祷灶神，置瓢左股下，割肉贮血作糜以饷绅，食之而愈。”